LATVIJAS REPUBLIKAS MINISTRU KABINETS

2012.gada \_\_\_.\_\_\_\_\_\_\_ Noteikumi Nr.

Rīgā (prot. Nr. .§)

**Grozījumi Ministru kabineta 2009.gada 10.novembra noteikumos Nr.1306 „Kārtība, kādā valsts budžetā plāno līdzekļus Eiropas Savienības struktūrfondu 3.mērķa „Eiropas teritoriālā sadarbība” programmu un Eiropas Kaimiņattiecību un partnerības instrumenta programmu īstenošanai un veic maksājumus”**

Izdoti saskaņā ar

Eiropas Savienības struktūrfondu

3.mērķa „Eiropas teritoriālā sadarbība”

programmu vadības likuma

 24.panta otrās daļas 4.punktu

Izdarīt Ministru kabineta 2009.gada 10.novembra noteikumos Nr.1306 „Kārtība, kādā valsts budžetā plāno līdzekļus Eiropas Savienības struktūrfondu 3.mērķa „Eiropas teritoriālā sadarbība” programmu un Eiropas Kaimiņattiecību un partnerības instrumenta programmu īstenošanai un veic maksājumus”(Latvijas Vēstnesis, 2009, 181.nr.; 2011,  202.nr.) šādus grozījumus:

1.Izteikt 2.punktu šādā redakcijā:

„2.Valsts budžetā plāno līdzekļus:

2.1.programmu finansējuma saņēmējiem Latvijā, ja plānotā valsts budžeta līdzekļu piešķiršana projektu īstenošanai nav uzskatāma par komercdarbības atbalstu Komercdarbības atbalsta kontroles likuma izpratnē:

2.1.1. pašvaldībām un to izveidotām iestādēm;

2.1.2. no valsts budžeta daļēji finansētām atvasinātām publiskām personām (tai skaitā plānošanas reģioniem) un to izveidotām iestādēm;

2.1.3. biedrībām vai nodibinājumiem;

2.1.4. pašvaldību vai valsts kapitālsabiedrībām;

2.1.5. valsts budžeta iestādēm;

2.2. programmu finansējuma saņēmējiem programmas partnervalstīs”.

2. Papildināt noteikumus ar 5.1 punktu šādā redakcijā:

„5.1 Nozaru ministrijas un citas centrālās valsts iestādes (turpmāk – nozaru ministrijas) attiecīgās nozares ministrijas budžetā plāno valsts budžeta līdzekļu finansējumu līdz simts procentiem šo noteikumu 2.1.2. un 2.1.5.apakšpunktā minētajiem finansējuma saņēmējiem, ņemot vērā attiecīgās programmas un finansēšanas līguma nosacījumus.”.

3. Izteikt 6.punktu šādā redakcijā:

„6. Nozaru ministrijas šo noteikumu 3.punktā minētajām programmām attiecīgās nozares ministrijas budžetā plāno:

1. līdzekļus kārtējam saimnieciskajam gadam un valsts budžeta ilgtermiņa saistības (plāno atsevišķā valsts budžeta programmā vai apakšprogrammā kā valsts budžeta dotāciju no vispārējiem ieņēmumiem Eiropas Reģionālās attīstības fonda un Eiropas Kaimiņattiecību un partnerības instrumenta līdzfinansējuma un valsts budžeta finansējuma nodrošināšanai šo noteikumu 2.1.2. un 2.1.5.apakšpunktā minēto finansējuma saņēmēju apstiprinātajiem projektiem);
2. līdzfinansējuma atmaksu valsts pamatbudžetam par šo noteikumu 2.1.2. un 2.1.5.apakšpunktā minēto finansējuma saņēmēju projektiem.”.

4. Papildināt 7.punkta ievaddaļu aiz vārda „kārtējam” ar vārdu „saimnieciskajam”.

4.1. Svītrot 7.1.apakšpunktu.

4.2. Izteikt 7.4.apakšpunktu šādā redakcijā:

„7.4. Latvijas puses finansējumu projekta daļai, kurā piedalās programmu finansējuma saņēmējs no Latvijas Republikas, ja tas pieprasa valsts budžeta līdzekļus, - valsts budžeta līdzekļu izmaksas saņēmējiem šo noteikumu 3.1.1., 3.1.2., 3.1.3., un 3.2.apakšpunktā minētajām programmām plāno atbilstoši budžeta izdevumu klasifikācijai.”.

5. Izteikt 9.punkta ievaddaļu šādā redakcijā:

„9. Ja vadošais partneris (partneris, kurš paraksta finansēšanas līgumu ar vadošo iestādi) ir šo noteikumu 2.1.5.apakšpunktā minētais finansējuma saņēmējs, tad attiecīgā nozares ministrija valsts budžetā plāno programmas līdzfinansējuma daļu atbilstoši budžeta ieņēmumu un izdevumu klasifikācijai, kā arī valsts budžeta ilgtermiņa saistības plāno atbilstoši projektā paredzētajām prioritātēm un piešķirtā finansējuma sadalījumam pa gadiem, tai skaitā:”.

6. Izteikt 9.1 punkta ievaddaļu šādā redakcijā:

„9.1 Ja vadošais partneris (partneris, kurš paraksta finansēšanas līgumu ar vadošo iestādi) ir šo noteikumu 2.1.2.apakšpunktā minētais finansējuma saņēmējs, tad no programmas līdzfinansējuma daļas nodrošina:”.

7. Izteikt 10., 10.1 un 10.2 punktu šādā redakcijā:

„10. Ja šo noteikumu 2.1.5.apakšpunktā minētais finansējuma saņēmējs nav vadošais partneris, tad attiecīgā nozares ministrija no vadošā partnera saņemto programmas līdzfinansējuma daļu valsts budžetā plāno ieņēmumos atbilstoši budžeta ieņēmumu klasifikācijai, bet izdevumos – kā atmaksu par veiktajiem izdevumiem atbilstoši budžeta izdevumu klasifikācijai, kā arī valsts budžeta ilgtermiņa saistības atbilstoši projektā paredzētajām prioritātēm un piešķirtā finansējuma sadalījumam pa gadiem.

10.1 Ja šo noteikumu 2.1.2.apakšpunktā minētais finansējuma saņēmējs nav vadošais partneris, tas nodrošina no vadošā partnera saņemtās programmas līdzfinansējuma daļas atmaksu attiecīgajai nozares ministrijai, no kuras ir saņēmis uzturēšanas izdevumu transfertu.”.

10.2 Ja šo noteikumu 2.1.2.apakšpunktā minētais finansējuma saņēmējs ir šo noteikumu 3.punktā minēto programmu partneris (arī vadošais), tas 10 darbdienu laikā pēc programmas līdzfinansējuma daļas saņemšanas nodrošina tās atmaksu attiecīgajai nozares ministrijai, no kuras ir saņēmis uzturēšanas izdevumu transfertu.”.

8. Izteikt 14.3.apakšpunktu šādā redakcijā:

„14.3. esošais un papildus nepieciešamais finansējums šo noteikumu 2.1.2. un 2.1.5.apakšpunktā minēto finansējuma saņēmēju projektu īstenošanai;”

9. Izteikt 14.5.apakšpunktu šādā redakcijā:

„14.5. plānotā līdzfinansējuma atmaksa šo noteikumu 2.1.2. un 2.1.5.apakšpunktā minēto finansējuma saņēmēju projektiem no Eiropas Reģionālās attīstības fonda vai Eiropas Kaimiņattiecību un partnerības instrumenta līdzekļiem sadalījumā pa gadiem visā projekta īstenošanas laikā;”.

10. Izteikt 16.punktu šādā redakcijā:

„16. Nozaru ministrijas nodrošina, ka Eiropas Reģionālās attīstības fonda vai Eiropas Kaimiņattiecību un partnerības instrumenta līdzfinansējums atmaksai valsts pamatbudžetam tiek ieskaitīts valsts pamatbudžeta ieņēmumos 20 darbdienu laikā pēc tā saņemšanas, bet ne vēlāk kā līdz saimnieciskā gada beigām vai kārtējā gada 6 darbdienai, ja nozares ministrija līdzfinansējumu saņem saimnieciskā gada pēdējās dienās.”.

11. Svītrot 17.punktu.

Ministru prezidents V.Dombrovskis

Vides aizsardzības un reģionālās attīstības ministrs E.Sprūdžs

Iesniedzējs:

Vides aizsardzības un reģionālās attīstības ministrs E.Sprūdžs

Vīza:

Vides aizsardzības un reģionālās attīstības ministrijas

valsts sekretārs A.Antonovs

30.05.12. 10:49

741

I.Gruševa

67026472, ilga.gruseva@varam.gov.lv